《文峰耸汉》
明代·萧九皋

崚嶒削立插云天，缥缈空中小八埏。奎壁星连光射斗，蛟龙日暖灿临川。

东封碣石为池砚，西借昆阳作纸笺。赋就金门成五色，应多雁塔著名贤。

作者简介：萧九皋(一五九三 — ？)，字伯声，号鹤汀。罗定州西宁县（今广东郁南）人。明末曾任广西思恩府同知。入清后，尝与修康熙六年《西宁县志》，时年已七十有五。事见清康熙《西宁县志》卷一○。